laion/Wikipedia-Exotic huggingface dataset:
Come Out and Play (שיר)

"Come Out and Play" (בתרגום חופשי: "צא/י לשחק") הוא סינגל שהוקלט על ידי הזמרת-יוצרת האמריקאית בילי אייליש, מתוך אלבום הבכורה שלה, When We All Fall Asleep, Where Do We Go?. השיר יצא לאור ב-20 בנובמבר 2018, על ידי חברות התקליטים דארק-רום רקורדס ואינטרסקופ, כסינגל מתוך האלבום. עם יציאתו, נכנס השיר אל המקום ה-47 במצעד הסינגלים הבריטי, וה-69 במצעד הבילבורד הוט 100. השיר נכתב על ידי אייליש עצמה, ביחד עם אחיה שהיה למפיק בפועל של השיר. כמו כן, שיר זה מופיע במהדורתו היפנית של האלבום, ולא במהדורתו הרגילה. המהדורה היפנית הוציאה יצאה ביחד עם פרסומת נלוות של אפל. בסמוך לצאתו, עלה השיר לרשת הזרמת המדיה ספוטיפיי. מידע על הסינגל "Come Out and Play" באתר מיוזיק בריינז מידע על היצירה "Come Out and Play" באתר Discogs מילות השיר "Come Out and Play" באתר Genius סרטון השיר "Come Out and Play" באתר יוטיוב come out and play - Single by Billie Eilish (באנגלית אמריקאית), נבדק ב-2019-12-19 Official Singles Chart Top 100 | Official Charts Company, www.officialcharts.com (באנגלית) Billie Eilish Chart History, Billboard Sam Moore, Listen to Billie Eilish's heartfelt new single 'come out and play', NME, ‏2018-11-21 (באנגלית) Patrick Doyle, Patrick Doyle, Hear Billie Eilish’s Sprawling Holiday Ballad ‘Come Out and Play’, Rolling Stone, ‏2018-11-20 (באנגלית) come out and play, נבדק ב-2019-06-04
צביקה פלג (שדרן רדיו)

צביקה פלג (נולד ב-1 ביולי 1953 בחיפה) הוא שדרן רדיו ועיתונאי ישראלי. נולד בשם צבי פולינרו ברובע העיר התחתית שבחיפה, בן יחיד לחביבה ולנחום. גדל והתחנך בשכונת קריית אליעזר שבעיר הולדתו. התחנך בבית בספר היסודי שלווה. תוכנית הרדיו שלו, "מועדון הסיקסטיז", משודרת כבר מעל 30 שנה, מאז 6 בספטמבר 1991. צביקה פלג החל את דרכו הרדיופונית בתחנת הרדיו הפיראטית "רדיו 2", שבה שידר מדי בוקר בין 6 ל-8 תוכנית יומית למען חובבי מוזיקת ה"אולדיס" הלועזית משנות ה-50, ה-60 וה-70. משנת 1998 משדר בתוכנית יומית ברדיו האזורי "קול רגע". כיום משודרת התוכנית למשך שעתיים מדי יום שלישי ורביעי בערב מ-21.00 ל-23.00 ברדיו צפון 104.5FM. פצוע צה"ל מאז מרץ 1983. נשוי למלכה, אב לשלושה, בנו ירדן פלג ("ג'ורדי") הוא מפיק מוזיקלי. מועדון הסיקסטיז
Wish You Were Gay

"Wish You Were Gay" (בעברית: "הלוואי שהיית הומו") הוא סינגל שהוקלט על ידי הזמרת-יוצרת האמריקאית בילי אייליש, מתוך אלבום הבכורה שלה, When We All Fall Asleep, Where Do We Go?. השיר יצא לאור ב-4 במרץ 2019, על ידי חברות התקליטים דארק-רום רקורדס ואינטרסקופ, כסינגל מתוך האלבום. עם יציאתו, נכנס השיר אל המקום ה-31 במצעד הבילבורד הוט 100. השיר נכתב על ידי אייליש עצמה, ועל ידי אחיה פיניאס או'קונל, שגם הפיק אותו. כמו כן, השיר הוא שיר בסגנון האינדי, אשר משלב בתוכו גם את סגנון הפופ. בין היתר, שני סגנונות אלו מאפיינים שירים נוספים של אייליש. בסמוך לצאתו, עלה השיר לרשת הזרמת המדיה ספוטיפיי. מידע על היצירה "Wish You Were Gay" באתר מיוזיק בריינז מידע על הסינגל "Wish You Were Gay" באתר מיוזיק בריינז מילות השיר "Wish You Were Gay" באתר Genius סרטון השיר "Wish You Were Gay" באתר יוטיוב Billie Eilish Chart History, Billboard Billie Eilish – wish you were gay (באנגלית), נבדק ב-2019-06-04 WHEN WE ALL FALL ASLEEP, WHERE DO WE GO?, נבדק ב-2019-06-04 Auszeichnungen Archiv, IFPI Austria - Verband der österreichischen Musikwirtschaft (בגרמנית) ARIA Charts - Accreditations - 1999 Singles, www.aria.com.au (באנגלית) Gold & Platinum, RIAA (באנגלית) www.bpi.co.uk AMPROFON, amprofon.com.mx nztop40 "Gold/Platinum - Music Canada". Music Canada (באנגלית אמריקאית). נבדק ב-2018-09-30.
דליה יודוביץ

דליה יודוביץ (באנגלית: Dalia Judovitz; נולדה ב-1951) היא פרופסור באוניברסיטת אמורי. יודוביץ נולדה בטרנסילבניה והיגרה לארצות הברית. ב-1979 סיימה את הדוקטורט שלה באוניברסיטת ג'ונס הופקינס, מספר פילוסופים עיצבו את הגישה שלה וביניהם ז'אן-פרנסואה ליוטר. היא פעלה כראש החוג לצרפתית ואיטלקית באוניברסיטת אמורי, בנוסף היא גם לימדה באוניברסיטת קליפורניה בברקלי ואוניברסיטת פנסילבניה. עבודתה המרכזית הראשונה עסקה בסובייקטיביות של רנה דקארט וניתחה אותו ביחד עם מרטין היידגר. ב-2001 יצא ספרה העוסק במהות הגוף מבחינה תרבותית וכיצד נבנה מישות חיה לאובייקט מכני. היא גם עוסקת רבות במחקריה בספרות צרפתית של המאה ה-17 ובפילוסופיה של האומנות הפוסט-מודרנית. Dalia Judovitz, Dalia Judovitz, Dalia Judovitz (באנגלית) Judovitz, Emory University (ארכיון) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
לטאת אנצ'ייטה שטוחת-אף

לטאת אנצ'ייטה שטוחת-אף (שם מדעי: Meroles anchietae) היא מין של לטאה מהסוג לטאה שטוחת-אף שבמשפחת הלטאיים, המצויה בטבע במדבר נמיב הצחיח של נמיביה ואנגולה. היא הוגדרה ב-1867 בידי החוקר הפורטוגזי ז'וזה ויסנטה ברבוסה דו בוקאז'. באנגלית היא מכונה "Shovel-snouted lizard" - "לטאת את-החפירה". לטאה קטנה זו מותאמת לחיים במדבר נמיב. אורכה עד 12 ס"מ והיא בעלת עור זהוב או צהוב עם תבנית מרושתת בשחור לאורך הגוף. הבטן ותחתית הגוף לבנים והראש גדול עם חוטם ארוך המזכיר מקור ברווז ומיועד לעזור ללטאה לחפור במהירות. העיניים מוגבהות יותר ובעלות עפעפיים גדולות, המונעות כניסה של חול. הזנב קצר ומפוספס בשחור והרגליים בעלות אצבעות וטפרים ארוכים. לטאה זו שוכנת באזורי מדבר ותת-מדבר בדיונות גבוהות ולעיתים גם בקרבת חופים חמים. כדי להימנע מכווית חום היא צועדת עם 2 רגליים כל פעם על החול ומחליפה אותם בתדירות גבוהה. בשעות החמות ביותר היא "צוללת" אל תוך החור ומתכסה במהירות. הלטאה מסתתרת גם במאורות של מכרסמים ושם מחכה לחרקים או זחלים לטרף. הלטאה הנקבה מטילה עד ארבע ביצים, אותן היא קוברת בחול. מדיה וקבצים בנושא לטאת אנצ'ייטה שטוחת-אף בוויקישיתוף לטאת אנצ'ייטה שטוחת-אף, באתר NCBI (באנגלית) לטאת אנצ'ייטה שטוחת-אף, באתר Animal Diversity Web (באנגלית) לטאת אנצ'ייטה שטוחת-אף, באתר GBIF (באנגלית) לטאת אנצ'ייטה שטוחת-אף באתר הרשימה האדומה של IUCN
מחמוד יוסף

מחמוד עלי נאפע יוסף (בערבית: محمود علي نافع يوسف; נולד ב-30 ביולי 1997) הוא כדורגלן פלסטיני-ישראלי המשחק בעמדת הקשר ההתקפי במכבי בני ג'דידה. יוסף נולד בעכו, והחל לשחק כדורגל בגיל 9 במחלקת הנוער של קבוצת אחי עכו. בגיל 17 צורף לסגל קבוצה הבוגרת של המועדון, ובמקביל המשיך לשחק בקבוצת הנוער. את עונת 2014/2015 סיים עם ארבעה שערים ב-15 הופעות בליגה ב', ובנוסף הבקיע 34 שערים בקבוצת הנוער. בעונה שלאחר מכן הבקיע שבעה שערים בליגה ב', ואת עונת 2016/2017 החל באחי עכו אך במהלכה עבר לקבוצת צעירי טמרה מליגה ג'. בקיץ 2017 חתם יוסף בשבאב אל-ח'ליל מליגת העל הפלסטינית, וב-14 בנובמבר 2017 ערך את הופעות הבכורה שלו במדי נבחרת פלסטין, וכבש צמד בניצחון 8–1 על נבחרת המלדיביים. בעונה שלאחר מכן הצטרף לקבוצת מרכז בלאטה. ב-4 ביוני 2019 חתם יוסף לשלוש שנים בהפועל כפר סבא, לאחר שעלתה לליגת העל. ב-12 בדצמבר 2019 כבש את שער הבכורה שלו בליגת העל, בניצחון קבוצתו 2–0 על הפועל חיפה. ב-3 בפברואר 2020, יוסף הושאל להפועל בני לוד מהליגה הלאומית עד לסיום העונה. בנובמבר 2020, יוסף חתם בהפועל בועיינה מליגה א'. בקיץ 2021 יוסף חתם באחווה כפר מנדא ובאוקטובר של אותה שנה חתם בהפועל כרמיאל. במהלך ינואר 2022 חזר לאחי עכו. מחמוד יוסף, באתר ההתאחדות לכדורגל בישראל מחמוד יוסף, באתר Transfermarkt מחמוד יוסף, באתר Soccerway מחמוד יוסף, באתר National Football Teams מחמוד יוסף, באתר FootballDatabase.eu דורון בן דור, ‏שחקן נבחרת פלסטין חתם בכפ"ס, אזולאי מתרחק, באתר ONE‏, 4 ביוני 2019 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מחמוד יוסף".
פורד אקוספורט

פורד אקוספורט (באנגלית: Ford EcoSport) הוא קרוסאובר עם מאפייני SUV מתוצרת קונצרן הרכב פורד אשר מיוצר משנת 2003 ועד היום. משנת 2018 משווקים דגמי "פורד אקוספורט" באמריקה הצפונית. יוצר משנת 2003–2012. יוצר בברזיל על ידי "Ford Brasil" (אנ') (שם רשמי: "Ford Motor Company Brasil Ltda"). מנועי בנזין ודיזל. הנעה קדמית. הנעה כפולה 4x4. 5 דלתות. מיוצר משנת 2012 ועד היום (משנת המודל 2013). מנועי בנזין ודיזל. הנעה קדמית. הנעה כפולה 4x4. 5 דלתות. רומניה על ידי "Ford Romania" (אנ') המופעלת על ידי "Ford of Europe" (אנ') (שם רשמי: "Euroce Go Werke Ford of Europe AG"). סין על ידי "Changan Ford" (אנ') (שם רשמי: "Changan Ford Automobile Co., Ltd."). ברזיל באמצעות "Ford Brasil" (אנ') (שם רשמי: "Ford Motor Company Brasil Ltda"). הודו על ידי "Ford India Private Limited" (אנ'). תאילנד על ידי "AutoAlliance Thailand" (אנ') (חברה משותפת ל"פורד" ומאזדה). רוסיה על ידי "Ford Sollers". דור ראשון "פורד אקוספורט" "פורד אקוספורט" "פורד אקוספורט" - מונית "פורד אקוספורט" - ניידת משטרה "פורד אקוספורט" - ניידת משטרה "פורד אקוספורט" - ניידת משטרה דור שני "פורד אקוספורט", שנת 2013 "פורד אקוספורט" "פורד אקוספורט" "פורד אקוספורט", שנת 2012 "פורד אקוספורט", שנת 2014 "פורד אקוספורט" פורד מדיה וקבצים בנושא פורד אקוספורט בוויקישיתוף אתר האינטרנט הרשמי של פורד אקוספורט (באנגלית) "פורד אקוספורט" autoexpress.co.uk/ford/ecosport/35255/ford-ecosport-suv "פורד אקוספורט" - דגמים אתר היצרן ford.com/suvs-crossovers/ecosport/models "פורד אקוספורט", דור שני (באיטלקית) automoto.it/catalogo/ford/ecosport/ecosport--2013 "פורד אקוספורט" iprofesional.com/notas/254912-ford-vehiculos-suv "פורד אקוספורט" מיוצר ברומניה auto-bild.ro/teste/drive-test/ecosport-suv-ford-fabricat-romania
.bi

.bi היא הסיומת הלאומית (ccTLDs - Country Code Top Level Domains) של שמות המתחם (domain name) של אתרי אינטרנט הרשומים בבורונדי. אתר הרישום מצהיר כי: "לרישום BI יש מדיניות ליברלית כלפי שמות דומיינים הקשורים לשמות העסק או לאחד מסימניו הרשומים, העיקרון העיקרי ברישום הוא שהשם חייב להביע את האמת: "הרישום פתוח לכל אחד ברחבי העולם, אבל אינו מיועד לרישום מטעה", אם כי לא נראה שיש פעילות להבטיח עיקרון זה קודם מכירת הדומיין, האתר מצהיר עוד כי: "אנו מזהירים משימוש בסיומת זו על מנת להטעות אנשים, הסיומת מיועדת עבור הרפובליקה הבורונדית ולא שום דבר אחר", (זה ככל הנראה נועד למנוע שימוש של פרשנות אחרת לסיומת כגון סיומת tv. עבור טלוויזיה וסיומת la. עבור לוס אנג'לס). אם כי לא ברור שיש באמת שימוש באופן זה אך הדומיין משמש לחברה הישראלית Vision.bi, המפתחת בינה עסקית (Business Intelligence). לא נראה כי למדיניות זו יש השפעה מאחר שמספר התחומים הרשומים נמוך ביותר, ניתן אולי להסביר זאת בהתחשב במצבה של המדינה שהיא מהעניות בעולם. מדיה וקבצים בנושא .bi בוויקישיתוף אתר האינטרנט הרשמי של .bi מידע על הסיומת ב־IANA ערך זה הוא קצרמר בנושא סיומות אינטרנט. אתם מוזמנים לתרום לוויקיפדיה ולהרחיב אותו.
פורמולה 1 עונת 1969

עונת 1969 הייתה העונה העשרים של אליפות הפורמולה 1, שאורגנה על ידי הפדרציה הבינלאומית לרכב (FIA). ג'קי סטיוארט זכה באליפות הנהגים בפעם הראשונה. הנקודות בכל מרוץ הוענקו לנהגים שסיימו באחד מששת המקומות הראשונים. בחישוב נקודות האליפות הובאו בחשבון חמש התוצאות הטובות מתוך ששת המרוצים הראשונים בעונה וארבע התוצאות הטובות מתוך חמשת המרוצים האחרונים בעונה. הטבלה כוללת רק נהגים שצברו נקודות במהלך העונה בחישוב הנקודות הובאה בחשבון רק התוצאה הגבוהה ביותר שהושגה על נהג בקבוצה בכל מרוץ. התוצאות המודגשות הן התוצאות שנחשבו לחישוב הניקוד באליפות. מדיה וקבצים בנושא פורמולה 1 עונת 1969 בוויקישיתוף תוצאות מרוצי העונה באתר Formula1.com. סיכום העונה באתר MotorSport Magazine.
ציראק

ציראק (בהונגרית: Cirák) הוא כפר במחוז גיור-מושון-שופרון שבצפון-מערב הונגריה. כמו יישובים רבים באירופה, גם אוכלוסיית ציראק קטנה משמעותית, מ-695 תושבים בשנת 1990 עד 558 תושבים בשנת 2018 (ירידה של כ-19%). בציראק חיו מעט יהודים. מדיה וקבצים בנושא ציראק בוויקישיתוף אתר האינטרנט הרשמי של ציראק (בהונגרית) נתוני הכפר באתר הלמ"ס ההונגרי מפקד האוכלוסין ההונגרי 2018 מפקדי האוכלוסין של יהודי הונגריה, 1993
דנשפה

דנשפה (בהונגרית: Dénesfa) הוא כפר במחוז גיור-מושון-שופרון שבצפון-מערב הונגריה. כמו יישובים רבים באירופה, גם אוכלוסיית דנשפה קטנה משמעותית, מ-429 תושבים בשנת 1990 עד 339 תושבים בשנת 2018 (ירידה של כ-20%). בדנשפה חיו מעט יהודים. מדיה וקבצים בנושא דנשפה בוויקישיתוף אתר האינטרנט הרשמי של דנשפה (בהונגרית) (בהונגרית) נתוני הכפר באתר הלמ"ס ההונגרי מפקד האוכלוסין ההונגרי 2018 מפקדי האוכלוסין של יהודי הונגריה, 1993
טקס פרסי האקדמיה הבריטית לקולנוע ה-26

טקס פרסי האקדמיה הבריטית לקולנוע ה-26 שמעניקה האקדמיה הבריטית לאמנויות הקולנוע והטלוויזיה, נערך בשנת 1973, בו הוענקו פרסים לסרטים הטובים ביותר של שנת 1972. טקס פרסי אוסקר ה-45 טקס פרסי האקדמיה הבריטית לקולנוע ה-26, במסד הנתונים הקולנועיים IMDb (באנגלית)
קטיה אבשטיין

קטיה אבשטיין (בגרמנית: Katja Ebstein; נולדה ב-9 במרץ 1945) היא זמרת גרמנייה. ייצגה את גרמניה באירוויזיון בשנים 1970, 1971 ו-1980. אבשטיין נולדה בשלזיה תחתית וגדלה בברלין המערבית, לאחר התיכון היא למדה ארכאולוגיה ושפות רומאניות, בהיותה סטודנטית החלה לשיר במספר מועדונים וב-1964 החלה לעבוד עם ARD, רשת השידור הציבורית הגרמנית, לאחר מכן היא גם השתתפה בפסטיבל מוזיקה בבלגיה. היא ייצגה את גרמניה בתחרות שירי האירוויזיון שלוש פעמים: ב-1970 עם השיר "Wunder gibt es immer wieder" דורגה במקום השלישי. ב-1971, שרה באירוויזיון את השיר "Diese Welt" וגם אז הגיעה למקום השלישי. באירוויזיון 1980 הגיעה למקום השני לאחר ג'וני לוגן עם השיר "Theater". ב-2005 יצא הספר "The Eurovision Song Contest - The Official History", הסוקר את ההיסטוריה של האירוויזיון. שם נכתב עליה שהיא האמנית שהצליחה ביותר בתולדות התחרות, למרות שמעולם לא זכתה בה. ב-2007 הגיעה למקום השני בעונה השנייה של תוכנית הריקודים "Let's Dance". ב-2008 קיבלה את עיטור מסדר הכבוד של הרפובליקה הפדרלית של גרמניה. מדיה וקבצים בנושא קטיה אבשטיין בוויקישיתוף אתר האינטרנט הרשמי של קטיה אבשטיין קטיה אבשטיין, ברשת החברתית פייסבוק קטיה אבשטיין, ברשת החברתית אינסטגרם קטיה אבשטיין, סרטונים בערוץ היוטיוב קטיה אבשטיין, ברשת החברתית Goodreads קטיה אבשטיין, במסד הנתונים הקולנועיים IMDb (באנגלית) קטיה אבשטיין, באתר אפל מיוזיק (באנגלית) קטיה אבשטיין, באתר ספוטיפיי קטיה אבשטיין, באתר Last.fm (באנגלית) קטיה אבשטיין, באתר AllMusic (באנגלית) קטיה אבשטיין, באתר MusicBrainz (באנגלית) קטיה אבשטיין, באתר דיזר קטיה אבשטיין, באתר Yandex.Music (ברוסית) קטיה אבשטיין, באתר Discogs (באנגלית) קטיה אבשטיין, באתר Songkick (באנגלית) קטיה אבשטיין, באתר Genius קטיה אבשטיין, באתר SecondHandSongs קטיה אבשטיין, באתר DNCI קטיה אבשטיין, באתר טיידל (באנגלית) ערך זה הוא קצרמר בנושא מוזיקאים ובנושא גרמנים. אתם מוזמנים לתרום לוויקיפדיה ולהרחיב אותו.
רכב מיושן

רכב מיושן (באנגלית: Obsolete vehicle) מוגדר במדינת ישראל ככלי רכב שבמועד חידוש רישיונו מלאו לו 19 שנים מיום ייצורו (למעט טרקטור, גרור ואוטובוס). אוטובוס - במועד חידוש רישיונו מלאו לו 15 שנה משנת ייצורו. מונית - במועד חידוש רישיונה מלאו לה 10 שנה משנת ייצורה. "רכב מיושן" כולל רכב פרטי מכל סוג (משפחתי, סטיישן) רכב מסחרי, רכב שטח, אופנוע. רכב מיושן נדרש למבחן רישוי כל 6 חודשים. לפני הבדיקה בעל הרכב חייב להציג תעודה מאת מוסך מורשה בנוסח שקבעה הרשות, כי הרכב נבדק תוך שלושה חודשים לפני מועד הבדיקה ונמצא במצב מכני תקין. רכב מיושן חייב באגרת רישוי שנתית אחת. לא יחודש רישיון לרכב מיושן אם חלפו שנתיים מיום שפג תוקף רישיונו (רישיון הוא בתוקף רק לאחר ביצוע טסט ותשלום אגרה). רכב מיושן שרישיונו אינו בתוקף שנתיים ומעלה והוא רכב נוסעים פרטי, רכב פרטי דו שימושי, אופנוע או רכב מסחרי שמשקלו הכולל לא עולה על 6000 ק"ג, ניתן לחדש את רישיונו רק לאחר בדיקה ואישור של מעבדה מוסמכת (בנוסף לאישורים הרגילים לרכב מיושן). עבור רכב אשר הוכרז כאובדן גמור (Total Loss). עבור מונית אשר מלאו 12 שנים משנת ייצורה. עבור רכב נוסעים פרטי או רכב פרטי דו שימושי המשמש להוראת נהיגה אשר מלאו עשר שנים משנת ייצורם. עבור רכב חילוץ, שמשקלו המותר הוא עד 16,000 קילוגרמים אשר מלאו 19 שנים משנת ייצורו. עבור אוטובוס וטיולית אשר מלאו 20 שנים משנת ייצורם. עבור אופנוע להגשת עזרה ראשונה אשר מלאו שבע שנים משנת ייצורו. מכונית קלאסית (אנ') היא מכונית ישנה יותר, ההגדרה המדויקת משתנה ברחבי העולם. הנושא המשותף הוא של מכונית ישנה יותר עם עניין היסטורי מספיק להיות רכב אספנות ושווה שמירה או שחזור. לאחר מלחמת העולם השנייה "מכוניות קלאסיות" אינן מוגדרות במדויק והמונח מוחל לעיתים קרובות על כל רכב ישן יותר. מבחינה משפטית, לרוב המדינות יש כללים מבוססי זמן להגדרת רכב "היסטורי" או "קלאסי" למטרות כגון רישום רכב עתיק. לדוגמה, מדינת מרילנד (בארצות הברית) מגדירה כלי רכב היסטוריים כגיל 20 שנה ומעלה, והם "לא השתנו באופן משמעותי, שופצו או יוצרו מחדש מהעיצוב המקורי של היצרנים" ואילו וירג'יניה המערבית מגדירה כלי רכב המיוצרים לפחות 25 שנים. מועדון הרכב העתיק של אמריקה (AACA) מזהה "כלי רכב ממונעים בני 25 ומעלה, שנבנו במפעלים ועוצבו במיוחד ומיוצרים לשימוש בתחבורה ציבורית בכבישים ובכבישים המהירים". בבריטניה אין הגדרה קבועה של מכונית קלאסית. המונח קלאסיקה מודרנית (Youngtimer) מתייחס לכלי רכב שגילם בין 15–25 שנה. המונח הגרמני Youngtimer מתאר מכוניות ישנות אשר עדיין לא הפכו למכוניות "עתיקות" קלאסיות. רכב אספנות חידוש רישיון לרכב מיושן, סעיף 11 (משרד התחבורה והבטיחות בדרכים רישיון לכלי רכב) סעיף 1 לתקנות התעבורה, תשכ"א-1961 מהי הגדרת "רכב מיושן" לגבי רכב נוסעים פרטי? שאלות תאוריה - חוקי תנועה quizme.co.il רכב מיושן מעות אגרון הכלכלה המינהל והעסקים מתוך "חידוש רישיון לרכב מיושן, סעיף 11", משרד התחבורה והבטיחות בדרכים רישיון לכלי רכב הגדרת רכב ממונע בארצות הברית ובריטניה web.archive.org/web
ESIM

eSIM (כינוי ל־Embedded Sim; ולא ל־Electronic Sim) הוא כרטיסון SIM, המוטמע בגוף מכשיר סלולרי בזמן ייצורו ולא ניתן לשליפה מהמכשיר הסלולרי. ל-eSIM יש ממשק חשמלי הזהה לממשק של כרטיסוני מיני או מיקרו סים. תיכנות הכרטיסון מתבצע מרחוק באופן מאובטח. כרטיסון סים מתקדם הוא כרטיסון חכם אוניברסלי (UICC - Universal Integrated Circuit Card) המשמש לזיהוי ובדיקת אותנטיות המנוי ברשת הסלולרית. באופן היסטורי מדובר בכרטיסון פלסטיק שמסופק על ידי הספק הסלולרי לאחר שהספק הסלולרי צרב בו את "מזהה המנוי" (IMSI) ומפתחות הצפנה. כרטיסון הסים הוכנס לתושבת ייעודית במכשיר הסלולרי. כאשר המשתמש התנייד לספק סלולרי אחר, היה עליו להחליף את כרטיסון הסים. ישנם מכשירים סלולריים התומכים במספר כרטיסוני סים (MULTI SIM) ומאפשרים למשתמש להיות מנוי בו זמנית במספר רשתות סלולריות. לצורך כך יש במכשירים אלה מספר תושבות (בדרך כלל שתיים) שבהן ניתן להכניס את כרטיסוני הסים. לעומת זאת, eSIM הוא כרטיסון חכם המובנה במכשיר (eUICC - Embedded Universal Integrated Circuit Card) ואינו ניתן לשליפה. כאשר משתמש מצטרף לרשת סלולרית, "מזהה המנוי" ומפתחות ההצפנה נצרבים לכרטיסון מרחוק באמצעות יישומון מתאים או על ידי סריקה של קוד QR. ניתן לצרוב מספר פרופילי מנוי שונים לאותו eSIM, מה שמאפשר למשתמש להיות מנוי במספר רשתות סלולריות בו זמנית עם אותו מכשיר סלולרי וללא צורך במספר כרטיסוני סים. בישומי תקשורת "מכונה למכונה" (M2M) בהם אין צורך להחליף את הסים, שימוש ב-eSIM חוסך את הצורך בתושבת לכרטיסון הסים. הדבר מגביר את אמינות המכשיר, משפר את אבטחת המידע ומאפשר הטמעה של תקשורת סלולרית במכשירים מאוד קטנים. כרטיסון סים דורש מקום פיזי במכשירים, כמו גם מרחב גישה להכנסה והוצאה של כרטיסון הסים ואביזרי החזקה ואחסון של הסים (לדוגמה, מגירה קטנה שבאמצעותה מוכנס הסים למכשיר הסלולרי). כרטיסון ה-eSIM חוסך את הצורך במקום פיזי שכזה במכשיר, ובכך מאפשר ייצור של מכשירים סלולריים קטנים יותר. שימוש בכרטיסון eSIM בשעונים חכמים מאפשר להם גישה לרשת הסלולרית תוך שמירה על גודל פיזי קטן של המכשיר. יכולת סלולרית שכזאת מבטלת את התלות בהחזקת טלפון נייד בקרבת שעון חכם בעת השימוש בו, ומאפשרת הוצאת שיחות, שליחת מסרונים וקבלתם (קבלת מסרונים מתאפשרת רק אם המכשיר דולק, גם רחוק מהמכשיר), ושמיעת מוזיקה. הטכנולוגיה זכתה לקידום כשאפל הציגה את ה-Apple Watch Series 3 ועמו הציגה דגם נוסף המאפשר להשתמש ב-eSim, מה שחוסך את הצורך באייפון בסביבה. עד שנת 2019 ספקי הסלולר בישראל לא סיפקו שירות למכשירים ניידים באמצעות eSIM. במחצית השנייה של 2019, החברות פלאפון ופרטנר החלו להציע שירות מוגבל עבור רק מספר דגמים של שעונים חכמים, ורק למנויים שיש בידם מכשיר טלפון חכם של הספק, ללא שירותי eSIM לפלאפונים. באמצע 2020 הצטרפה אליהם חברת סלקום והחלה לספק שירות דומה. חברת e-go החלה לספק שרותי esim לישראלים הזקוקים לחבילות גלישה בחו"ל. ב-2022 החלה חברת wecom להציע eSIM לכלל מנויי החברה, ובפברואר 2024 הושק השירות גם בחברות פלאפון, הוט מובייל, סלקום ופרטנר. אתר האינטרנט הרשמי של ESIM מכשירים תומכי ESIM מעודכן ל-2024 שימושים עיקריים ל-eSIM איתן לשם, eSIM לחו"ל: איך משתמשים בו, והאם הוא עדיף על פני חבילות סלולר רגילות?, באתר הארץ, 13 ביוני 2024 eSIM Specification, באתר GSMA eUICC דרישות והגדרות גירסה 13 (אנגלית), באתר ETSI TS 103 383, ‏July 1, 2018 (ארכיון) מירב קריסטל, חברת wecom השיקה שירות eSIM בישראל, באתר ynet, 6 בנובמבר 2022
גביע המדינה בכדוריד

גביע המדינה בכדוריד הוא המפעל השני בחשיבותו לכדוריד בישראל, אחרי ליגת העל בכדוריד. המפעל הוא תחרות הגביע הרשמית של ישראל בענף הכדוריד, בניהול וארגון של איגוד הכדוריד בישראל. משחקי המפעל משוחקים בשיטת נוקאאוט, כאשר המנצחת עולה לשלב הבא והמפסידה מודחת מהמפעל. במפעל משתתפות כל קבוצות הכדוריד הרשומות בליגת העל בכדוריד. במפעל 4 סיבובים סה"כ: סיבוב ראשון, רבע גמר, חצי גמר וגמר. תוצאה אחרי הארכה הפועל אשדוד ומכבי ראשון לציון הגיעו לגמר שהיה אמור להיערך ב-17/03/2020, אך המשך העונה בוטל עקב התפרצות מגפת הקורונה העולמית ועצירת התחרויות. במודגש שחקנים פעילים אתר האינטרנט הרשמי של איגוד הכדוריד בישראל תולדות הליגה באתר איגוד הכדוריד בישראל רשימת אלופות ומחזיקות גביע המדינה, אתר איגוד הכדוריד רשימת הגמרים כולל תוצאות, אתר איגוד הכדוריד, עד 2013/2014 כולל זכיות של מכבי צפון תל אביב
בנימין מיד

בנימין מיד היה מייסד ארגון ההתנגדות בגטו ורשה, היה חבר בוועדה המייעצת לנשיא ארצות הברית בתחום השואה. מיד נולד ב-1918 בוורשה בשם בנימין מידז'רסקי, למשפחה ממעמד הפועלים שקיימה אורח חיים דתי. בגיל 16 הצטרף ל"בונד" (האיגוד הכללי של הפועלים היהודים ברוסיה). לאחר הקמת גטו ורשה ב-1940, ברח עם הוריו בעזרת אישורים מזויפים. הוא הצטרף למחתרת (שליח של המחתרת בגטו ורשה) ופגש את אשתו לעתיד, פייגה פלטל, (שליחה של מחתרת גטו ורשה) אשר השתמשה בכינוי ולדקה. בני הזוג התחתנו זמן קצר לאחר המלחמה, וב-1946 הם היגרו לארצות הברית ונולדו להם שני ילדים. מיד פתח עסק ליבוא וליצוא מוצלח. מיד היה מנהיג תנועת הניצולים שלה הוא הקדיש את השליש האחרון לחייו. עם אשתו ולדקה וחבריו הוא ארגן את יום הכיפורים הגדול ביותר בארצות הברית ואף דאג שהניצולים לא ייוותרו לבד. בני הזוג התחתנו זמן קצר לאחר המלחמה, וב-1946 הם היגרו לארצות הברית ונולדו להם שני ילדים. הוא פתח עסק ליבוא וליצוא מוצלח. היה חבר במועצה המייעצת לנשיא ארצות הברית בתחום השואה. המועצה המליצה על הקמת מוזיאון השואה של ארצות הברית. הוא היה חבר גם בגוף המנהל של המוזיאון בשנים 1980–2004, שם כיהן בכמה ועדות מכריעות: ועדת ימי הזיכרון וועדת התוכן של המוזיאון, אשר פיקחה על יצירת התערוכה הקבועה של המוזיאון. הוא היה אחראי למיסוד הנצחת השואה בערים ברחבי ארצות הברית ובמתקנים צבאיים ברחבי העולם. בנימין מיד גם יזם את רישום שמותיהם ותולדותיהם של קורבנות הנאצים והפיץ אלפי שאלונים בקרב משפחות ניצולי שואה. עלה בידו להשיג פרטים אישיים של 185 אלף קורבנות. לאחר הקמת מוזיאון השואה בוושינגטון, הועברו התיקים שאסף למוזיאון. אחד מידידיו אמר לאחר מותו: "בנימין מיד פעל כיד ושם של איש אחד". מיד נפטר באוק' 2006, בניו יורק, ארצות הברית. שלמה שמיר, מת בנימין מיד, ראש ארגון ניצולי השואה בארה"ב, באתר הארץ, 26 באוקטובר 2006
ברק לייכר

בֶּרֶק לַייכֶר (בפולנית: Berek Lajcher; ‏24 באוקטובר 1893 – 2 באוגוסט 1943) היה רופא יהודי-פולני, ממנהיגי המרד בטרבלינקה. לייכר נולד בעיר צ'נסטוחובה שבפולין, למשפחה של יהודים פולנים מתבוללים. הוריו היו שמואל וחיה לייכר, והוא היה הרביעי מבין ששת ילדיהם. שנה לאחר סיום לימודיו בבית הספר התיכון, בשנת 1915, נפטר אביו. ברק השתחרר בדרגת סרן מהצבא הפולני, עבר לבירת פולין, ורשה, ונרשם לאוניברסיטת ורשה ללימודי רפואה. הוא התפרנס כמורה במשרה חלקית. ב-1927, לאחר שנתיים של התמחות בוורשה, עבר לייכר עם משפחתו לעיר וישקוב. משפחת לייכר נותרה שם עד לפלישה הנאצית לפולין. ב-4 בספטמבר 1939, ארבעה ימים לאחר פלישת גרמניה הנאצית לפולין, גורשו היהודים, כולל משפחת לייכר, על ידי הנאצים לגטו ונגרוב במזרח פולין. כמה חודשים לאחר מכן, פנו הגרמנים ללייכר וביקשו ממנו לסייע בהקמת בית חולים. בפברואר 1941 נאסרה היציאה מהגטו, ויהודי הגטו התמודדו עם רעב כבד ומחלות. לייכר עשה כל שביכולתו כדי להקל על סבלם של יהודי הגטו. ב-26–27 באפריל 1943 חוסל הגטו. אשתו של ברק ובנם בן ה-13 נרצחו בשלב זה. תושבי הגטו ששרדו נשלחו לטרבלינקה, והגיעו למחנה ההשמדה ב-1 במאי 1943. לייכר היה בין המעטים מתושבי ונגרוב ששרדו את ההשמדה. הנאצים הותירו להם לחיות במטרה לשמר את התשתיות במחנה. בזמן שהותו של לייכר בטרבלינקה קמה תנועת מחתרת בראשותו של ד"ר יוליאן חורונז'יצקי (Julian Chorążycki). חורונז'יצקי היה רופא שהתאבד בטרבלינקה באמצעות בליעת רעל ב-19 באפריל 1943. הנהגת המחתרת פנתה לברק, כדי שיתפוס את מקומו של ד"ר יוליאן חורונז'יצקי. במקביל מונה לייכר לאחראי מרפאה קטנה של חיילי האס.אס. אחרי תקופה של הכנות, הקבוצה גנבה מספר כלי נשק מהציוד שהיה במחנה והחלה במרד ב-2 באוגוסט 1943. חלק גדול מאסירי המחנה הצטרפו למרד. מבנים הובערו והאסירים שאחזו בנשק רצו אל עבר השער הראשי. כמה שומרים אוקראינים נהרגו, רוב האסירים המורדים נהרגו מאש מכונות הירייה. מתוך כ-200 יהודים שהצליחו לברוח, ידוע רק על 40 ששרדו את המלחמה. ברק, שהוביל את המרד נהרג במרד ב-2 באוגוסט 1943, בהיותו כבן 49. " Midrasz, 173 / 3, Maj - Czerwiec 2013, pp. 36 - 43 ,Roman Weinfeld, "Jedno tylko życie – Berek Lajcher (אנ') (בפולנית) יש מקומות שבהם שמו מופיע כ-ד"ר לייכארט. בהערת שוליים בערך על טרבלינקה בוויקיפדיה האנגלית (אנ') נאמר, כי לפי זכרונם של חלק מהניצולים שמו היה Dr Leichert. יצחק ארד, טרבלינקה - אָבדן ומרד, תל אביב: עם עובד ספרית עדות, 1983, עמ' 197. שמו מופיע במקור זה כד"ר לייכארט. Lajcher Berek, Wirtualny Sztetl (בפולנית)